Univarsitè Lile

L**'Univarsitè Lile** (in abrégé **ULile**, **UDL** o **univ-lile**) ch'est eune univarsitè franchoése publique situèe à Lile (Métropole uropéyène d'Lile, Heuts-d'Franche). Aveuc pré d'80 000 étudiants (dont 10 000 internacionaux d'150 nacionalités diférintes), al est l'eune d'chés pus grindes univarsitès francofones. Étalée dseur sis princhipaux campus del métropole, ses composantes (facultés, UFR, écoles, instituts, départemints...) proposette des formacions réparties in sis grinds donmènes : 1° arts, lettes, langues ; 2° droét, écononmie, gescion ; 3° santé ; 4° Scienches pi teknolodjies ; 5° Scienches humènes pi sochiales ; 6° sport.

Al tient ses origines dins l'univarsitè Doï fondée in 1559 pi finalemint transférée à Lile in 1896. In 1970, al est structurée in troés univarsitès indépindantes situèes dseur des campus distincts : l'univarsitè Lile I (scienches pi teknolodjies ; campus Cité scientifike), l'univarsitè Lile II (droét, gescion pi santé ; campus Santé pi Lile-Moulins), et pi l'univarsitè Lile III (scienches humènes pi sochiales, lettes, langues pi arts ; campus Pont-d'Bois). Chele fusion ach 1er d’ jinvier 2018 d'ches troés univarsitès forme d' nouviau eune seule univarsitè pluridisciplinaire.

L'univarsitè d'Lile imploée pré d'8 000 parsonnes (2e imploéyeu public dins ch'Nord), pour un budget annuel d'inviron 650 millions d'uros. Al est situèe ach tchoeur dech 3e pole étudiant d'Franche eq constitue chele métropole d'Lile (apré Paris pi Lyon), pi foait partie ed l'académie d'Lile qui compte pré d'200 000 étudiants dins l'inseignemint supérieu. Al gère ein moéyenne chaque innée pus d'12 000 stages dont 1 600 à l'étranger (115 univarsitès partenaires à l'étranger). Al délive pré d'20 000 diplomes pèr an pour pré d'200 mincions ed formacion (princhipalemint licinces, masters pi doctorats). L'univarsitè possède égalemint pusieus équipemints pi batimints particuliers.

## Histoère

### Chés prémices ed l'univarsitè : l'univarsitè Doï (1559 à 1887)
L'essor dech monarkisme paralèle à l'cristianisacion pi l'urbanisacion dech Nord-Pas-Calés à partir dech VIIe sièke, pi chés foyers intelectuels animés pèr des écolâtres pi des clercs issus d'abbayes pi prieurés dech XIe sièke ach XVe sièke furent un terreau propice à l'établissemint d'eune univarsitè, équidistante ed l'univarsitè d'Louvain pi ed l'univarsitè d'Paris. Initialemint autorisée in 1559 pèr chés papes Paul IV pi Pie IV dins chele mouvance del Conte-Réforme pi dech Conchile ed Trinte, créèe pèr Philippe II d'Espanne in 1562 pèr l'installacion d'chés facultés ed téologie pi droét canon, droét chivil, pi chelle ed médecinne pi des arts, l'organisacion médiévale primitive rayonne à Doï dousqu' o chele Révolucion franchoèse qui o foait disparoaite univarsitès pi facultés. Chele faculté des lettes pi chele faculté des scienches ed Doï sont restaurées dsous ch' Prumier Impire in 1808, quand est créèe l'Univarsitè impériale ; chepindant « à Doï, pèr eximpe, il n'y o in 1814, qu'un seul professeu à l'faculté d'lettes ». Dsous chele Restauracion, l'ordonance dech 17 ed février 1815 visant à rimplacher l’Univarsitè impériale pèr dis-sèt univarsitès régionales, dont eune univarsitè ed Flandes, n'est pos appliquée in raison ed l'interruption des Cint-Jors. Pire, l'arrêté del Commission d'instruction publique dech 31 d'octobe 1815 confirmée pèr l'ordonance dech roé dech 18 ed jinvier 1816, supprime dis sèt facultés d'lettes pi troés facultés d'scienches, pèr mesure d'écononmie : chés facultés d'Doï disparaissette à nouviau. Chele loé dech 14 ed join 1854 pi ch' décret dech 22 ed aout 1854 rétablissette chele faculté d'lettes à Doï. Chele faculté ed droét est rétablie à Doï in 1865.

## Composantes
L'univarsité regroupe chés composantes suivantes (elles-meumes composées d'pusieurs départemints pi instituts).

L'insimble couvre ainsi un vaste domaine d'inseignemint réparti in six grands pôles : arts, lettres, langues ; droét, écononmie, gescion ; santé ; scienches pi teknolodjies ; scienches humaines pi sochiales ; sport.

### Facultés

* Faculté d'chés humanités (FHUMA)
* Faculté d'chés langues, cultchures pi sochiétés (LCS)
* Faculté d'chés scienches écononmikes, sochiales pi d'chés territoéres (FASEST)
* Faculté d'chés scienches pi teknolodjies (FST)
* Faculté d'chés scienches juridikes, politikes pi sochiales (FSJPS)
* Faculté d'psicologie, d'chés scienches ed l'éducacion pi del formacion (PSYSEF)
* UFR3S : UFR d'chés scienches d'santé pi dech sport (facultés d'farmacie, d'odontologie, d'médecinne, d'ingénierie pi managemint del santé, d'chés scienches dech sport pi ed l'éducacion fisike)

### Établissemints-composantes
Dins ch' cade ed l'établissemint public éspérimintal, quate établissemints-composantes sont intégrés à l'univarsitè d'Lile au 1er d’ janvier 2022.

* École nationale supérieure d’architecture pi ed paysage d'Lile (ENSAPL)
* École nationale supérieure des arts pi industries textiles (ENSAIT)
* École supérieure ed jornalisme d'Lile (ESJ Lile)
* Institut d’études politikes d'Lile (Scienches Po Lile)

### '''Instituts''' '''pi écoles'''

* IAE Lile 
* Institut nacional supérieu dech professorat pi ed l'éducacion (INSPÉ - Académie d'Lile)
* Institut universitaire ed teknolodjie d'Lile (IUT d'Lile)
* École polyteknique universitaire d'Lile (Polytech' Lile)
* Institut ed l'informacion pi chele communicacion (IIC)

## Parsonnalités loyées à l'univarsité

### Professeus

Fichier:Claude-Auguste Lamy.jpg|Claude-Auguste Lamy (1820-1878), fisichien pi chimisse.
Fichier:Henri de Lacaze-Duthiers 1890s.jpg|Henri de Lacaze-Duthiers (1821-1901), zoologisse.
Fichier:Louis Pasteur en 1857.jpg|Louis Pasteur (1822-1895), chimisse bactériologisse.
Fichier:Jules Gosselet.jpg|Jules Gosselet (1832-1916), géologue.
Fichier:Joseph Boussinesq.jpg|Joseph Boussinesq (1842-1929), matématichien, hidraulichien.
Fichier:PSM V74 D523 Alfred Giard.png|Alfred Giard (1846-1908), zoologisse.
Fichier:Lille square angellier.JPG|Auguste Angellier (1848-1911), anglicisse pi poète linguisse.
Fichier:Victor Henry.jpg|Victor Henry (1850-1907), linguisse.
Fichier:Paul Painlevé 01.jpg|Paul Painlevé (1863-1933), matématichien.
Fichier:Albert Calmette.jpg|Albert Calmette (1863-1933), biologisse
Fichier:Henri Padé.jpeg|Henri Padé (1863-1953), matématichien.
Fichier:Vessiot.jpg|Ernest Vessiot (1865-1952), matématichien
Fichier:Charles Petit-Dutaillis c. 1919.jpg|Charles Petit-Dutaillis (1868–1947), historien médiévisse.
Fichier:Emile Borel-1932.jpg|Émile Borel (1871-1956), matématichien, onme politike.
Fichier:Silver - replace this image male.svg|Antoine Vacher (1873-1920), jéografe hidrologue.
Fichier:Henri Béghin.jpg|Henri Béghin (1876-1969), fisichien.
Fichier:Albert-Chatelet.png|Albert Châtelet (1883-1960), matématichien, onme politike.
Fichier:Silver - replace this image male.svg|Étienne Gilson (1884-1978), historien.
Fichier:Plaque René Cassin Rueil.jpg|René Cassin (1887-1976), jurisse (pris Nobel).
Fichier:Silver - replace this image male.svg|Paul Duez (1888-1947), jurisse.
Fichier:Kampé de Fériet.jpg|Joseph Kampé de Fériet (1893-1982), professeu d' mécanique d'chés fluides.
Fichier:Silver - replace this image male.svg|Vladimir Jankélévitch (1903-1985), filosofe.
Fichier:Silver - replace this image male.svg|Claude Huriez (1907-1984), dermatologue.
Fichier:Silver - replace this image male.svg|Jacqueline de Romilly (1913-2010), hellénisse.
Fichier:Silver - replace this image male.svg|Marie-Hélène Schwartz (1913-2013), matématichienne.
Fichier:Silver - replace this image male.svg|Albert Maige (1872-1943), botanisse.
Fichier:Silver - replace this image male.svg|Maurice Hocquette (1902-1984), botanisse.
Fichier:Silver - replace this image male.svg|Jean-Marie Géhu (1930-2014), botanisse.
Fichier:Silver - replace this image male.svg|Marie-Louise Delwaulle (1906-1962), chimisse.
Fichier:Silver - replace this image female.svg|Yvette Barbaza (1914-2009), jéografe.
Fichier:Sandrine Rousseau 20210819 (cropped).jpg|Sandrine Rousseau (1972-), économisse, militante feuminisse pi députée.

### Étudiants

Fichier:Silver - replace this image male.svg| Paul Hallez (1846-1938), zoologue.
Fichier:Lille museum histoire naturelle Barrois.JPG|Charles Barrois (1851-1939), jéologue.
Fichier:Louis Dollo 2.JPG| Louis Dollo (1857-1931), paléontologue.
Fichier:Daniel-Vincent.jpg|Daniel Vincent (1874-1960), onme politike.
Fichier:Eugene Lefebvre.jpg|Eugène Lefebvre (1878-1909), pionnier ed l'aviacion.
Fichier:Roger salengro.jpg|Roger Salengro (1890-1936), onme politike.
Fichier:Silver - replace this image male.svg|Jean Théodore Delacour (1890-1985), ornitologue.
Fichier:Silver - replace this image male.svg| Jean Hélion (1904-1987), pinte.
Fichier:Silver - replace this image male.svg|Georges Delbart, ingénieu chimisse, métallurgisse, directeu ed l'IRSID.
Fichier:Dr.Mohammad Ali Mojtahedi.jpg|Mohammad Ali Mojtahedi (1908-1997), doéyin ed l’École polytechique d'Téhéran.
Fichier:Lille - Marc-Philippe Daubresse - 2.jpg|Marc-Philippe Daubresse, anchien minisse.
Fichier:Faustin Touadera.jpg|Faustin-Archange Touadéra (1957-), président de la République centrafricaine depuis février 2016.
Fichier:Dounia Bouzar 10 16.jpg|Dounia Bouzar, antropologue franchoése.
Fichier:Jean-Paul Rouve Cannes 2016.jpg|Jean-Paul Rouve, acteu franchoés.
Fichier:Sébastien Huyghe (photo version 2).jpg|Sébastien Huyghe, député dech Nord.
Fichier:Réunion publique FI, Le Creusot, 15 May 2019 - 01 (cropped).jpg|Ugo Bernalicis, député dech Nord.
Fichier:Adrien Quatennens.jpg|Adrien Quatennens, député dech Nord.
Fichier:Silver - replace this image male.svg|Willy Nigaut, atlète franchoés.
Fichier:Iris Mittenaere.jpg|Iris Mittenaere, Miss Franche 2016 pi Miss Univers 2016


## Notes pi référinches
*  Louis Trénard,  *De Douai à Lille, une Université et son histoire*, Presses Univ. Septentrion, Univarsité Lille III, ISBN=978-2859390983 (1978) Google Books.